CELEX: 62010TN0530
Language: el
Date: 2010-11-15 00:00:00
Title: Υπόθεση T-530/10: Προσφυγή της 15ης Νοεμβρίου 2010 — Reber κατά ΓΕΕΑ — Klusmeier (Wolfgang Amadeus Mozart PREMIUM)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/42
            
         Προσφυγή της 15ης Νοεμβρίου 2010 — Reber κατά ΓΕΕΑ — Klusmeier
   (Wolfgang Amadeus Mozart PREMIUM)
   (Υπόθεση T-530/10)
   ()
   2011/C 30/77
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Reber Holding GmbH & Co. KG (Bad Reichenhall, Γερμανία) (εκπρόσωποι: O. Spuhler και M. Geitz, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Anna Klusmeier (Bielefeld, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Σεπτεμβρίου 2010 στην υπόθεση R 363/2008-4·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτών την καταχώριση του κοινοτικού σήματος: Ο δικαιοπάροχος της Anna Klusmeier.
   
      Σήμα προς καταχώριση: Το λεκτικό σήμα «Wolfgang Amadeus Mozart PREMIUM» για προϊόντα των κλάσεων 30 και 32.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Γερμανικά εικονιστικά σήματα που περιέχουν το λεκτικό στοιχείο «W. Amadeus Mozart», για τα ακόλουθα προϊόντα και υπηρεσίες: είδη αρτοποιίας και ζαχαροπλαστικής, είδη σοκολατοποιίας και ζαχαρώδη, παροχή υπηρεσιών εστίασης στο πλαίσιο επιχειρήσεως καφε-ζαχαροπλαστείου.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 42, παράγραφος 2, πρώτο εδάφιο, σε συνδυασμό με την παράγραφο 3 του κανονισμού (ΕΚ) 207/2009 (1), καθόσον τα έγγραφα που υπέβαλε η προσφεύγουσα για να αποδείξει τη χρήση του σήματος «W. Amadeus Mozart», το οποίο αντέταξε στο πλαίσιο της ανακοπής, παρέχουν συγκεκριμένα στοιχεία όσον αφορά τον τρόπο χρήσεως του σήματος αυτού, καθώς και του άρθρου 15, παράγραφοι 1 και 2, στοιχείο α', του κανονισμού (ΕΚ) 207/2009, καθόσον αποδείχθηκε ότι αντιταχθέντα στο πλαίσιο της ανακοπής σήματα αναμφίβολα χρησιμοποιούνται ως τέτοια.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).